แจ้งปัญหากลิ่นควันจากการเผาไหม้

บ้านผู้แจ้งตั้งอยู่ในซอยสาธุประดิษฐ์ 49 (หมู่บ้านสาธุประดิษฐ์)
ก่อนหน้านี้เมื่อช่วงปี 2022 เคยแจ้งเรื่องกลิ่นควันจากการเผาขยะมาแล้วหนึ่งรอบ โดยในรอบนั้นสามารถสังเกตุเห็นควันไฟชัดเจนและระบุตำแหน่งที่ชัดเจนได้ และได้รับการแก้ไขปัญหาเรียบร้อย

แต่ในปัจจุบันในช่วงปีที่ผ่านมาได้มีปัญหากลิ่นควันจากการเผาไหม้เกิดขึ้นอีก โดยปกติในช่วงเวลาประมาณ 15.00 - 18.00 น.ของทุกวัน จะมีกลิ่นควันจากการเผาไหม้ลอยเข้ามาที่อยู่อาศัยโดยเฉพาะห้องนอนบนชั้น 3 จะได้กลิ่นควันเยอะเป็นพิเศษ ซึ่งคาดว่าเกิดจากการเผาขยะจากในชุมชนปรีชาหรือเศตะพราหมณ์ใกล้เคียง (ไม่แน่ใจในเรื่องชื่อชุมชน) โดยปกติจะไม่สามารถระบุตำแหน่งควันไฟที่ชัดเจนได้ แต่มีในบางวันที่สามารถมองเห็นควันไฟได้ (ตามรูปแนบ)

เลยอยากให้หน่วยงานที่เกี่ยวข้องแก้ไขและรณรงค์ให้ผู้อยู่อาศัยในชุมชนงดเว้นจากการเผาขยะหรือก่อควันไฟที่จะสร้างความรบกวนให้กับผู้อยู่อาศัยข้างเคียง เนื่องจากกลิ่นควันดังกล่าวก่อผลกระทบต่อการใช้ชีวิตและส่งผลต่อร่างกายเป็นอย่างมาก ซึ่งไม่ได้เกิดขึ้นนานๆครั้งแต่เกิดขึ้นในทุกๆวัน